P6_TA(2006)0095

Προστασία των γεωγραφικών ενδείξεων και των ονομασιών προέλευσης των γεωργικών προϊόντων και των τροφίμων *

Νομοθετικό ψήφισμα του Ευρωπαϊκού Κοινοβουλίου σχετικά με την πρόταση κανονισμού του Συμβουλίου για την προστασία των γεωγραφικών ενδείξεων και των ονομασιών προέλευσης των γεωργικών προϊόντων και των τροφίμων (COM(2005)0698 — C6-0027/2006 — 2005/0275(CNS))

(Διαδικασία διαβούλευσης)

Το Ευρωπαϊκό Κοινοβούλιο,

- έχοντας υπόψη την πρόταση της Επιτροπής προς το Συμβούλιο (COM(2005)0698) [1],

- έχοντας υπόψη το άρθρο 37 της Συνθήκης ΕΚ, σύμφωνα με το οποίο κλήθηκε από το Συμβούλιο να γνωμοδοτήσει (C6-0027/2006),

- έχοντας υπόψη το άρθρο 51 του Κανονισμού του,

- έχοντας υπόψη την έκθεση της Επιτροπής Γεωργίας και Ανάπτυξης της Υπαίθρου (A6-0034/2006),

1. εγκρίνει την πρόταση της Επιτροπής όπως τροποποιήθηκε·

2. καλεί την Επιτροπή να τροποποιήσει αναλόγως την πρότασή της σύμφωνα με το άρθρο 250, παράγραφος 2, της Συνθήκης ΕΚ·

3. καλεί το Συμβούλιο να ασχοληθεί, σε πρώτο στάδιο, μόνο με τις τροπολογίες του κανονισμού (ΕΟΚ) αριθ. 2081/92 του Συμβουλίου [2] που απαιτούνται σε συνάρτηση με τη διαιτητική απόφαση του Παγκόσμιου Οργανισμού Εμπορίου και να εξετάσει χωρίς πιεστικές προθεσμίες τα στοιχεία της πρότασης της Επιτροπής που εκτείνονται πέραν του πλαισίου αυτού·

4. καλεί το Συμβούλιο, σε περίπτωση που προτίθεται να απομακρυνθεί από το κείμενο που ενέκρινε το Κοινοβούλιο, να το ενημερώσει σχετικά·

5. ζητεί να κληθεί εκ νέου να γνωμοδοτήσει σε περίπτωση που το Συμβούλιο προτίθεται να επιφέρει σημαντικές τροποποιήσεις στην πρόταση της Επιτροπής·

6. αναθέτει στον Πρόεδρό του να διαβιβάσει τη θέση του Κοινοβουλίου στο Συμβούλιο και στην Επιτροπή.

Τροπολογία 1

Αιτιολογική σκέψη 3

(3) Εξάλλου, ορισμένοι καταναλωτές έχουν την τάση να δίνουν προτεραιότητα, όσον αφορά τη διατροφή τους, στην ποιότητα παρά στην ποσότητα. Η εν λόγω αναζήτηση ιδιότυπων προϊόντων λαμβάνει τη μορφή, μεταξύ άλλων, ζήτησης γεωργικών προϊόντων ή τροφίμων ορισμένης γεωγραφικής καταγωγής.

(3) Εξάλλου, συνεχώς αυξανόμενος αριθμός καταναλωτών δίνει προτεραιότητα, όσον αφορά τη διατροφή του, στην ποιότητα παρά στην ποσότητα. Η εν λόγω αναζήτηση ιδιότυπων προϊόντων λαμβάνει τη μορφή, μεταξύ άλλων, ζήτησης γεωργικών προϊόντων ή τροφίμων ορισμένης γεωγραφικής καταγωγής.

Τροπολογία 2

Αιτιολογική σκέψη 5

(5) Τα γεωργικά προϊόντα και τα τρόφιμα υπόκεινται, όσον αφορά την επισήμανσή τους, στους γενικούς κανόνες που θεσπίζονται στην Κοινότητα, και κυρίως στους κανόνες που θεσπίζονται με την οδηγία 2000/13/ΕΚ του Ευρωπαϊκού Κοινοβουλίου και του Συμβουλίου, της 20ής Μαρτίου 2000 για την προσέγγιση των νομοθεσιών των κρατών μελών σχετικά με την επισήμανση, την παρουσίαση και τη διαφήμιση των τροφίμων. Λόγω της ιδιοτυπίας τους, θα πρέπει να θεσπιστούν ιδιαίτερες συμπληρωματικές διατάξεις για τα γεωργικά προϊόντα και τα τρόφιμα που προέρχονται από μια οριοθετημένη γεωγραφική περιοχή. Πρέπει επίσης να καταστεί υποχρεωτική η χρήση των σχετικών ενδείξεων και κοινοτικών συμβόλων για τις κοινοτικές ονομασίες, ούτως ώστε, αφενός, να γίνουν ευρύτερα γνωστά στους καταναλωτές τα προϊόντα της εν λόγω κατηγορίας και οι εγγυήσεις που συνδέονται με αυτά και, αφετέρου, να καταστεί δυνατή η ευκολότερη αναγνώριση των εν λόγω προϊόντων στις αγορές ώστε να διευκολυνθούν οι έλεγχοι. Ωστόσο, πρέπει να προβλεφθεί μια εύλογη προθεσμία, ούτως ώστε οι εμπορευόμενοι να μπορέσουν να ανταποκριθούν στην εν λόγω υποχρέωση.

(5) Τα γεωργικά προϊόντα και τα τρόφιμα υπόκεινται, όσον αφορά την επισήμανσή τους, στους γενικούς κανόνες που θεσπίζονται στην Κοινότητα, και κυρίως στους κανόνες που θεσπίζονται με την οδηγία 2000/13/ΕΚ του Ευρωπαϊκού Κοινοβουλίου και του Συμβουλίου, της 20ής Μαρτίου 2000, για την προσέγγιση των νομοθεσιών των κρατών μελών σχετικά με την επισήμανση, την παρουσίαση και τη διαφήμιση των τροφίμων. Λόγω της ιδιοτυπίας τους, θα πρέπει να θεσπιστούν ιδιαίτερες συμπληρωματικές διατάξεις για τα γεωργικά προϊόντα και τα τρόφιμα που προέρχονται από μια οριοθετημένη γεωγραφική περιοχή. Πρέπει επίσης να καταστεί υποχρεωτική η χρήση των σχετικών ενδείξεων και κοινοτικών συμβόλων για τις κοινοτικές ονομασίες, ούτως ώστε, αφενός, να γίνουν ευρύτερα γνωστά στους καταναλωτές τα προϊόντα της εν λόγω κατηγορίας και οι εγγυήσεις που συνδέονται με αυτά και, αφετέρου, να καταστεί δυνατή η ευκολότερη αναγνώριση των εν λόγω προϊόντων στις αγορές ώστε να διευκολυνθούν οι έλεγχοι. Προς το σκοπό αυτό, και λόγω της υποχρέωσης αυτής, πρέπει επίσης να γίνει κατάλληλη διαφοροποίηση των κοινοτικών συμβόλων που σχετίζονται με διάφορες κοινοτικές ενδείξεις κατά τρόπο ώστε να διασφαλίζεται η αναμφισβήτητη αντιστοιχία μεταξύ αυτών και του σχετικού ειδικού συμβόλου. Ωστόσο, πρέπει να προβλεφθεί μια εύλογη προθεσμία, ούτως ώστε οι εμπορευόμενοι να μπορέσουν να ανταποκριθούν στην εν λόγω υποχρέωση.

Τροπολογία 3

Αιτιολογική σκέψη 5α (νέα)

(5α) Ενόψει της επέκτασης του πεδίου εφαρμογής του παρόντος κανονισμού στα προϊόντα που προέρχονται από τρίτες χώρες, και προκειμένου ο καταναλωτής να διασφαλίζεται έναντι του κινδύνου σύγχυσης μεταξύ του κοινοτικού συμβόλου και της προέλευσης του προϊόντος, πρέπει να αναγράφεται στην επισήμανση γεωργικού προϊόντος ή είδους διατροφής που διατίθεται στο εμπόριο με καταχωρισμένη ονομασία ο τόπος προέλευσης και ο τόπος μεταποίησης.

Τροπολογία 4

Αιτιολογική σκέψη 6α (νέα)

(6α) Για τη στήριξη της κοινοτικής πολιτικής στον τομέα των ονομασιών προέλευσης και των γεωγραφικών ενδείξεων απαιτείται, εκτός από τη διασαφήνιση και απλούστευση που προβλέπει ο παρών κανονισμός, η διαπραγμάτευση πολυμερούς μητρώου στο πλαίσιο του Παγκόσμιου Οργανισμού Εμπορίου, με στόχο τη διασφάλιση της βιωσιμότητας της εν λόγω πολιτικής.

Τροπολογία 42

Αιτιολογική σκέψη 12

(12) Η συμφωνία όσον αφορά τα δικαιώματα πνευματικής ιδιοκτησίας στον τομέα του εμπορίου (συμφωνία TRIPS του 1994, αντικείμενο του παραρτήματος 1Γ της συμφωνίας για την ίδρυση του Παγκοσμίου Οργανισμού Εμπορίου) περιλαμβάνει λεπτομερείς διατάξεις σχετικά με την ύπαρξη, την απόκτηση, το εύρος, τη διατήρηση των δικαιωμάτων πνευματικής ιδιοκτησίας, καθώς και τα μέσα εφαρμογής τους.

(12) Η συμφωνία όσον αφορά τα δικαιώματα πνευματικής ιδιοκτησίας στον τομέα του εμπορίου (συμφωνία TRIPS του 1994, αντικείμενο του παραρτήματος 1Γ της συμφωνίας για την ίδρυση του Παγκοσμίου Οργανισμού Εμπορίου) περιλαμβάνει λεπτομερείς διατάξεις σχετικά με την ύπαρξη, την απόκτηση, το εύρος, τη διατήρηση των δικαιωμάτων πνευματικής ιδιοκτησίας, καθώς και τα μέσα εφαρμογής τους. Η προστασία της πνευματικής ιδιοκτησίας στο πλαίσιο του παγκόσμιου εμπορίου αποκτά συνεχώς μεγαλύτερη σημασία για την Ευρωπαϊκή Ένωση. Οι γεωγραφικές ενδείξεις και οι ονομασίες προέλευσης διαδραματίζουν σημαντικό ρόλο και, ως εκ τούτου, στο πλαίσιο των εν εξελίξει διαπραγματεύσεων για την Ατζέντα της Ντόχα για την ανάπτυξη, θα είχε μεγάλη σημασία να επιτευχθεί η διεύρυνση της προστασίας, σε διεθνές επίπεδο, των γεωγραφικών ενδείξεων και των ονομασιών προέλευσης για συνεχώς αυξανόμενο αριθμό προϊόντων.

Τροπολογία 6

Αιτιολογική σκέψη 13

(13) Η προστασία μέσω της καταχώρισης, η οποία παρέχεται από τον παρόντα κανονισμό, είναι ανοικτή για τις γεωγραφικές ενδείξεις τρίτων χωρών, όταν οι εν λόγω ενδείξεις προστατεύονται στη χώρα καταγωγής τους.

(13) Η προστασία μέσω της καταχώρισης, η οποία παρέχεται από τον παρόντα κανονισμό, είναι ανοικτή για τις γεωγραφικές ενδείξεις τρίτων χωρών, όταν οι εν λόγω ενδείξεις προστατεύονται στη χώρα καταγωγής τους. Παράλληλα θα πρέπει να καταβληθεί προσπάθεια εκ μέρους της Επιτροπής για επίτευξη αναγνώρισης από τις τρίτες χώρες των κοινοτικών Προϊόντων Ονομασίας Προέλευσης ή Γεωγραφικής Ένδειξης. Ενέργειες ενημέρωσης και προώθησης εντός και εκτός της ΕΕ κρίνονται αναγκαίες για την πληροφόρηση του καταναλωτικού κοινού.

Τροπολογία 7

Άρθρο 2, παράγραφος 1, στοιχείο α), εισαγωγική πρόταση

α) "ονομασία προέλευσης": το όνομα μιας περιοχής, ενός συγκεκριμένου τόπου ή, σε εξαιρετικές περιπτώσεις, μιας χώρας, το οποίο χρησιμοποιείται στην περιγραφή ενός γεωργικού προϊόντος ή ενός τροφίμου

α) "ονομασία προέλευσης": το όνομα μιας περιοχής, ενός συγκεκριμένου τόπου ή, σε εξαιρετικές περιπτώσεις, μιας χώρας, το οποίο χρησιμοποιείται στην περιγραφή και/ή στην ταυτοποίηση ενός γεωργικού προϊόντος ή ενός τροφίμου

Τροπολογία 8

Άρθρο 2, παράγραφος 1, στοιχείο α), τρίτη περίπτωση

— του οποίου η παραγωγή, η μεταποίηση και η επεξεργασία πραγματοποιούνται στην οριοθετημένη γεωγραφική περιοχή·

— του οποίου η παραγωγή, η μεταποίηση, η επεξεργασία και, ενδεχομένως, η συσκευασία πραγματοποιούνται στην οριοθετημένη γεωγραφική περιοχή·

Τροπολογία 9

Άρθρο 2, παράγραφος 1, στοιχείο β), εισαγωγική πρόταση

β) "γεωγραφική ένδειξη": η ένδειξη η οποία χρησιμοποιείται στην ταυτοποίηση ενός γεωργικού προϊόντος ή ενός τροφίμου

β) "γεωγραφική ένδειξη": η ένδειξη, ή το όνομα μιας περιοχής, ενός καθορισμένου τόπου ή μιας χώρας, η οποία χρησιμοποιείται στην περιγραφή και/ή στην ταυτοποίηση ενός γεωργικού προϊόντος ή ενός τροφίμου

Τροπολογία 10

Άρθρο 2, παράγραφος 1, στοιχείο β), πρώτη περίπτωση

— που κατάγεται από την εν λόγω περιοχή, τον συγκεκριμένο τόπο ή την εν λόγω χώρα,

— που κατάγεται από την εν λόγω περιοχή, τον συγκεκριμένο τόπο ή, σε εξαιρετικές περιπτώσεις, την εν λόγω χώρα,

Τροπολογία 51

Άρθρο 2, παράγραφος 1, στοιχείο β), εδάφιο 1α (νέο)

Όταν οι πρώτες ύλες προέρχονται από άλλη γεωγραφική περιοχή ή περιοχή ευρύτερη από την περιοχή μεταποίησης, μπορεί αυτό να επιτραπεί σύμφωνα με τις διαδικασίες του άρθρου 15, παράγραφος 2, εφόσον πληρούνται οι ακόλουθες προϋποθέσεις

i) η περιοχή παραγωγής της πρώτης ύλης είναι οριοθετημένη,

ii) υπάρχουν ειδικοί όροι παραγωγής των πρώτων υλών και

iii) υπάρχει καθεστώς ελέγχου που εξασφαλίζει την τήρηση των όρων του σημείου ii).

Τροπολογία 11

Άρθρο 2, παράγραφος 2

2. Θεωρούνται επίσης ως ονομασίες προέλευσης, οι παραδοσιακές, γεωγραφικές ή μη, ονομασίες, που περιγράφουν ένα γεωργικό προϊόν ή ένα τρόφιμο καταγωγής μιας περιοχής ή ενός συγκεκριμένου τόπου, και το οποίο πληροί τους όρους που προβλέπονται στην παράγραφο 1 στοιχείο α) δεύτερη και τρίτη περίπτωση.

2. Θεωρούνται επίσης ως ονομασίες προέλευσης, ή ως γεωγραφικές ενδείξεις οι παραδοσιακές, γεωγραφικές ή μη, ονομασίες, που περιγράφουν ένα γεωργικό προϊόν ή ένα τρόφιμο καταγωγής μιας περιοχής ή ενός συγκεκριμένου τόπου, και το οποίο πληροί τους όρους που προβλέπονται στην παράγραφο 1, στοιχείο α), δεύτερη και τρίτη περίπτωση, και στοιχείο β).

Τροπολογία 12

Άρθρο 2, παράγραφος 3, πρώτο εδάφιο, εισαγωγική πρόταση

3. Κατά παρέκκλιση από τις διατάξεις της παραγράφου 1 στοιχείο α), εξομοιώνονται με τις ονομασίες προέλευσης, σύμφωνα με τους λεπτομερείς κανόνες που αναφέρονται στο άρθρο 16 στοιχείο α), ορισμένες γεωγραφικές ενδείξεις των οποίων ορισμένες πρώτες ύλες των σχετικών προϊόντων προέρχονται από γεωγραφική περιοχή ευρύτερη ή διαφορετική από την περιοχή μεταποίησης, εφόσον πληρούνται οι ακόλουθες προϋποθέσεις:

3. Κατά παρέκκλιση από τις διατάξεις της παραγράφου 1, στοιχεία α) και β), εξομοιώνονται με τις ονομασίες προέλευσης, ή με τις γεωγραφικές ενδείξεις σύμφωνα με τους λεπτομερείς κανόνες που αναφέρονται στο άρθρο 16, στοιχείο α), ορισμένες γεωγραφικές ενδείξεις των οποίων ορισμένες πρώτες ύλες των σχετικών προϊόντων προέρχονται από γεωγραφική περιοχή ευρύτερη ή διαφορετική από την περιοχή μεταποίησης, εφόσον πληρούνται οι ακόλουθες προϋποθέσεις:

Τροπολογία 13

Άρθρο 2, παράγραφος 3, πρώτο εδάφιο, στοιχείο γα) (νέο)

γα) ο δικαιούχος της παρέκκλισης αναγράφει στην ετικέτα ή στη συσκευασία την προέλευση των πρώτων υλών.

Τροπολογία 14

Άρθρο 2, παράγραφος 3, δεύτερο εδάφιο

Τροπολογία 16

Άρθρο 4, παράγραφος 2, στοιχείο η)

η) κάθε ειδικό κανόνα επισήμανσης σχετικά με το εν λόγω γεωργικό προϊόν ή το τρόφιμο·

η) κάθε ειδικό κανόνα επισήμανσης σχετικά με το εν λόγω γεωργικό προϊόν ή το τρόφιμο και, κατά περίπτωση, τους όρους χρησιμοποίησης των προστατευόμενων γεωγραφικών ενδείξεων στην επισήμανση των επεξεργασμένων προϊόντων που χρησιμοποιούνται ως υλικά για την περιγραφή των προϊόντων που κάνουν χρήση προστατευμένων ονομασιών προέλευσης ή προστατευμένων γεωγραφικών ενδείξεων·

Τροπολογία 17

Άρθρο 4, παράγραφος 2, στοιχείο ηα) (νέο)

ηα) ενδεχομένως η απόφαση του δικαιούχου να εκτελεί ορισμένες εργασίες συσκευασίας αποκλειστικά και μόνο στη ζώνη παραγωγής προκειμένου να διασφαλίζονται τα στοιχεία που τεκμηριώνουν την παράμετρο που προβλέπει το στοιχείο στ)·

Τροπολογία 18

Άρθρο 5, παράγραφος 3, στοιχείο γ), σημείο ii)

ii) τη συγκεντρωτική περιγραφή της σχέσης του προϊόντος με το γεωγραφικό περιβάλλον ή με τη γεωγραφική καταγωγή που προβλέπονται στο άρθρο 2 παράγραφος 1 στοιχεία α) ή β), κατά περίπτωση, συμπεριλαμβανομένων ενδεχομένως των ειδικών στοιχείων της περιγραφής του προϊόντος ή της μεθόδου απόκτησης που τεκμηριώνει την εν λόγω σχέση.

ii) τη συγκεντρωτική περιγραφή της σχέσης του προϊόντος με το γεωγραφικό περιβάλλον, περιλαμβανομένων των φυσικών και κοινωνικοοικονομικών παραγόντων ή με τη γεωγραφική καταγωγή που προβλέπονται στο άρθρο 2, παράγραφος 1, στοιχεία α) ή β), κατά περίπτωση, συμπεριλαμβανομένων ενδεχομένως των ειδικών στοιχείων της περιγραφής του προϊόντος ή της μεθόδου απόκτησης που τεκμηριώνει την εν λόγω σχέση.

Τροπολογίες 48 και 19

Άρθρο 5, παράγραφος 4, δεύτερο εδάφιο

Τροπολογία 20

Άρθρο 5, παράγραφος 5, πρώτο εδάφιο

5. Το κράτος μέλος οργανώνει, στο πλαίσιο της εξέτασης που προβλέπεται στην παράγραφο 4 δεύτερο εδάφιο, μια διαδικασία ένστασης σε εθνικό επίπεδο, εξασφαλίζοντας τη δέουσα δημοσίευση της εν λόγω αίτησης και προβλέποντας μια εύλογη περίοδο κατά τη διάρκεια της οποίας κάθε πρόσωπο που έχει έννομο συμφέρον και είναι εγκατεστημένο στην επικράτειά του να μπορεί να υποβάλει ένσταση κατά της αίτησης.

5. Το κράτος μέλος οργανώνει, στο πλαίσιο της εξέτασης που προβλέπεται στην παράγραφο 4, δεύτερο εδάφιο, μια διαδικασία ένστασης σε εθνικό επίπεδο, εξασφαλίζοντας τη δέουσα δημοσίευση της εν λόγω αίτησης και προβλέποντας χρονικό διάστημα τριών μηνών κατά τη διάρκεια του οποίου κάθε πρόσωπο που έχει έννομο συμφέρον και είναι εγκατεστημένο στην επικράτειά του να μπορεί να υποβάλει ένσταση κατά της αίτησης.

Τροπολογία 21

Άρθρο 5, παράγραφος 7, στοιχείο αα) (νέο)

αα) τις προδιαγραφές που προβλέπει το άρθρο 4·

Τροπολογία 22

Άρθρο 5, παράγραφος 9, πρώτο εδάφιο

9. Όταν η αίτηση καταχώρισης αφορά γεωγραφική περιοχή που βρίσκεται εντός τρίτης χώρας, απαρτίζεται από τα στοιχεία που προβλέπονται στην παράγραφο 3, καθώς και από τα στοιχεία που αποδεικνύουν ότι η εν λόγω ονομασία προστατεύεται στη χώρα καταγωγής της.

9. Όταν η αίτηση καταχώρισης αφορά γεωγραφική περιοχή που βρίσκεται εντός τρίτης χώρας, απαρτίζεται από τα στοιχεία που προβλέπονται στην παράγραφο 3, καθώς και από τα στοιχεία που αποδεικνύουν ότι η εν λόγω ονομασία προστατεύεται στη χώρα καταγωγής της. Εάν ορισμένα στοιχεία αποδεικνύονται ανεπαρκή, η Επιτροπή δικαιούται να απαιτεί από τον αιτούντα τρίτης χώρας όλες τις εκκρεμούσες συμπληρωματικές πληροφορίες, συμπεριλαμβανομένου αντιγράφου των προδιαγραφών.

Τροπολογία 23

Άρθρο 6, παράγραφος 1, πρώτο εδάφιο

1. Η Επιτροπή εξετάζει την αίτηση με τα κατάλληλα μέσα, προκειμένου να εξακριβώσει εάν είναι αιτιολογημένη και εάν πληροί τις προϋποθέσεις του παρόντος κανονισμού.

1. Η Επιτροπή εξετάζει την αίτηση εντός έξι μηνών, με τα κατάλληλα μέσα, προκειμένου να εξακριβώσει εάν είναι αιτιολογημένη και εάν πληροί τις προϋποθέσεις του παρόντος κανονισμού.

Τροπολογία 24

Άρθρο 6, παράγραφος 2, πρώτο εδάφιο

2. Εάν οι προϋποθέσεις του παρόντος κανονισμού φαίνεται ότι πληρούνται, η Επιτροπή δημοσιεύει στην Επίσημη Εφημερίδα της Ευρωπαϊκής Ένωσης το ενιαίο έγγραφο και την παραπομπή στη δημοσίευση των προδιαγραφών που προβλέπεται στο άρθρο 5 παράγραφος 5 πέμπτο εδάφιο.

2. Εάν οι προϋποθέσεις του παρόντος κανονισμού φαίνεται ότι πληρούνται και μετά την πάροδο ανώτατης περιόδου έξι μηνών από την ημερομηνία παραλαβής της αίτησης που προβλέπεται στο άρθρο 5, παράγραφος 7, η Επιτροπή δημοσιεύει στην Επίσημη Εφημερίδα της Ευρωπαϊκής Ένωσης το ενιαίο έγγραφο και την παραπομπή στη δημοσίευση των προδιαγραφών που προβλέπεται στο άρθρο 5, παράγραφος 5, πέμπτο εδάφιο.

Τροπολογία 49

Άρθρο 7, παράγραφος 1

1. Εντός προθεσμίας τεσσάρων μηνών από την ημερομηνία δημοσίευσης στην Επίσημη Εφημερίδα της Ευρωπαϊκής Ένωσης, η οποία προβλέπεται στο άρθρο 6 παράγραφος 2 πρώτο εδάφιο, κάθε κράτος μέλος ή τρίτη χώρα δύναται να υποβάλλει ένσταση κατά της προβλεπόμενης καταχώρισης, καταθέτοντας στην Επιτροπή δεόντως αιτιολογημένη δήλωση.

1. Εντός προθεσμίας έξι μηνών από την ημερομηνία δημοσίευσης στην Επίσημη Εφημερίδα της Ευρωπαϊκής Ένωσης, η οποία προβλέπεται στο άρθρο 6, παράγραφος 2, πρώτο εδάφιο, κάθε κράτος μέλος ή τρίτη χώρα δύναται να υποβάλλει ένσταση κατά της προβλεπόμενης καταχώρισης, καταθέτοντας στην Επιτροπή δεόντως αιτιολογημένη δήλωση.

Τροπολογία 25

Άρθρο 7, παράγραφος 4, δεύτερο εδάφιο

Τροπολογία 26

Άρθρο 7, παράγραφος 6

6. Η Επιτροπή ενημερώνει το μητρώο των προστατευόμενων ονομασιών προέλευσης και των προστατευόμενων γεωγραφικών ενδείξεων.

6. Η Επιτροπή ενημερώνει το μητρώο των προστατευόμενων ονομασιών προέλευσης και των προστατευόμενων γεωγραφικών ενδείξεων, και δημοσιεύει το μητρώο αυτό στο Διαδίκτυο.

Τροπολογία 27

Άρθρο 8, εδάφιο 2α (νέο)

Τροπολογία 47

Άρθρο 8, τρίτο εδάφιο

Τροπολογία 28

Άρθρο 8, εδάφιο 3α (νέο)

Τροπολογία 29

Άρθρο 10, παράγραφος 3

3. Σύμφωνα με το άρθρο 4 του κανονισμού (ΕΚ) αριθ. 882/2004, τα κράτη μέλη ορίζουν μια κεντρική αρμόδια αρχή, η οποία είναι ειδικά υπεύθυνη για την εφαρμογή του καθεστώτος ελέγχου που προβλέπεται στον παρόντα κανονισμό.

3. Σύμφωνα με το άρθρο 4 του κανονισμού (ΕΚ) αριθ. 882/2004, τα κράτη μέλη ορίζουν επίσημο οργανισμό υπεύθυνο για τη διενέργεια ελέγχου και την εποπτεία εφαρμογής των κοινοτικών διατάξεων στον τομέα των γεωγραφικών ενδείξεων.

Τροπολογία 30

Άρθρο 10, παράγραφος 3α (νέα)

3α. Οι δικαιούχοι μπορούν να προσφεύγουν στον αρμόδιο εθνικό οργανισμό ελέγχου με καταγγελίες και να του ζητούν να παρέμβει για την προστασία της καταχωρισμένης ονομασίας τους.

Τροπολογία 31

Άρθρο 10, παράγραφος 3β (νέα)

3β. Ο κατάλογος αυτών των οργανισμών ελέγχου δημοσιεύεται στην Επίσημη Εφημερίδα της Ευρωπαϊκής Ένωσης και ενημερώνεται τακτικά.

Τροπολογία 52

Άρθρο 11, παράγραφος 4

4. Κάθε κράτος μέλος κοινοποιεί στην Επιτροπή το όνομα και τα στοιχεία της αρμόδιας αρχής που αναφέρεται στο άρθρο 10 παράγραφος 3, των τυχόν επισήμων υπηρεσιών ελέγχου που ορίστηκαν και των ιδιωτικών οργανισμών ελέγχου στους οποίους εκχωρήθηκαν αρμοδιότητες ελέγχου και αναφέρονται στην παράγραφο 1 πρώτο εδάφιο, τις αντίστοιχες αρμοδιότητές τους, καθώς και κάθε αλλαγή των εν λόγω πληροφοριών.

Στην περίπτωση ονομασιών των οποίων η γεωγραφική περιοχή βρίσκεται σε τρίτη χώρα, η ομάδα, είτε απ' ευθείας, είτε μέσω των αρχών της ενδιαφερόμενης τρίτης χώρας, κοινοποιεί στην Επιτροπή τις πληροφορίες που προβλέπονται στο πρώτο εδάφιο.

Η Επιτροπή δημοσιοποιεί τις πληροφορίες που αναφέρονται στο πρώτο και στο δεύτερο εδάφιο και τις επικαιροποιεί κατά τακτά διαστήματα.

4. Κάθε κράτος μέλος κοινοποιεί στην Επιτροπή το όνομα και τα στοιχεία της αρμόδιας αρχής που αναφέρεται στο άρθρο 10, παράγραφος 3, των τυχόν επισήμων υπηρεσιών ελέγχου που ορίστηκαν και των ιδιωτικών οργανισμών ελέγχου στους οποίους εκχωρήθηκαν αρμοδιότητες ελέγχου και αναφέρονται στην παράγραφο 1, πρώτο εδάφιο, τις αντίστοιχες αρμοδιότητές τους, καθώς και κάθε αλλαγή των εν λόγω πληροφοριών.

Στην περίπτωση ονομασιών των οποίων η γεωγραφική περιοχή βρίσκεται σε τρίτη χώρα, η ομάδα, είτε απ' ευθείας, είτε μέσω των αρχών της ενδιαφερόμενης τρίτης χώρας, κοινοποιεί στην Επιτροπή τις πληροφορίες που προβλέπονται στο πρώτο εδάφιο.

Η Επιτροπή δημοσιεύει τις πληροφορίες που αναφέρονται στο πρώτο και στο δεύτερο εδάφιο στην Επίσημη Εφημερίδα της Ευρωπαϊκής Ένωσης και στο διαδίκτυο και τις ενημερώνει με τα νέα στοιχεία κατά τακτά διαστήματα.

Τροπολογία 32

Άρθρο 11, παράγραφος 6

6. Οι δαπάνες των ελέγχων που προβλέπει το παρόν άρθρο βαρύνουν τους εμπορευόμενους που υπόκεινται στους εν λόγω ελέγχους.

6. Οι δαπάνες των ελέγχων που προβλέπει το παρόν άρθρο μπορούν να βαρύνουν τους εμπορευόμενους που υπόκεινται στους εν λόγω ελέγχους.

Τροπολογία 33

Άρθρο 12, παράγραφος 2, εδάφιο 1α (νέο)

Τροπολογία 53

Άρθρο 12, παράγραφος 2α (νέα)

(2α) Η προστατατευόμενη ονομασία δεν επιτρέπεται να χρησιμοποιείται για χρονικό διάστημα πέντε ετών από τη δημοσίευση της διαγραφής στην Επίσημη Εφημερίδα της Ευρωπαϊκής Ένωσης για την καταχώριση ως σήμα σύμφωνα με τον Κανονισμό (ΕΚ) αριθ. 40/94 του Συμβουλίου, της 20ής Δεκεμβρίου 1993, για το κοινοτικό σήμα [3] ή παρόμοιες εθνικές διατάξεις.

Σύμφωνα με τη διαδικασία του άρθρου 15, παράγραφος 2, μπορούν να εκδίδονται ειδικές προδιαγραφές.

Τροπολογία 34

Άρθρο 13, παράγραφος 1, πρώτο εδάφιο, στοιχείο α)

α) οιαδήποτε άμεση ή έμμεση εμπορική χρήση μιας καταχωρισμένης ονομασίας για προϊόντα που δεν καλύπτονται από την καταχώριση, εφόσον τα εν λόγω προϊόντα είναι συγκρίσιμα με τα προϊόντα που έχουν καταχωρισθεί με την εν λόγω ονομασία ή εφόσον η εν λόγω χρήση αποτελεί εκμετάλλευση της φήμης της προστατευόμενης ονομασίας·

α) οιαδήποτε άμεση ή έμμεση εμπορική χρήση, ιδίως ως προς κάθε είδος κατασκευασθείσας επισήμανσης και συσκευασίας, συνολικώς ή εν μέρει, σε οποιαδήποτε μορφή, μιας καταχωρισμένης ονομασίας για προϊόντα που δεν καλύπτονται από την καταχώριση, εφόσον τα εν λόγω προϊόντα είναι συγκρίσιμα με τα προϊόντα που έχουν καταχωρισθεί με την εν λόγω ονομασία ή εφόσον η εν λόγω χρήση αποτελεί εκμετάλλευση της φήμης της προστατευόμενης ονομασίας·

Τροπολογία 35

Άρθρο 13, παράγραφος 1, πρώτο εδάφιο, στοιχείο αα) (νέο)

αα) κάθε εμπορική χρήση καταχωρισμένης ονομασίας για τρόφιμα χωρίς την προηγούμενη συμφωνία του δικαιούχου·

Τροπολογία 36

Άρθρο 13, παράγραφος 1, εδάφιο 1α (νέο)

Τροπολογία 37

Άρθρο 13, παράγραφος 1α (νέα)

1α. Εάν υπάρχει προστατευμένη ονομασία προέλευσης ή προστατευμένη γεωγραφική ένδειξη όσον αφορά γεωργικά προϊόντα ή τρόφιμα, οι διαφορετικοί γεωγραφικοί όροι που περιλαμβάνονται στην προστατευόμενη γεωγραφική περιοχή δεν χρησιμοποιούνται για παρεμφερή προϊόντα που δεν καλύπτονται από την εν λόγω προστατευμένη ονομασία προέλευσης ή προστατευμένη γεωγραφική ένδειξη.

Τροπολογία 50

Άρθρο 14, παράγραφος 1, στοιχείο β)

β) την ημερομηνία κατάθεσης της αίτησης καταχώρισης της ονομασίας προέλευσης ή της γεωγραφικής ένδειξης στην Επιτροπή, όσον αφορά τις άλλες ονομασίες προέλευσης και τις γεωγραφικές ενδείξεις που καταχωρίζονται σύμφωνα με τον παρόντα κανονισμό.

β) την ημερομηνία κατάθεσης της αίτησης καταχώρισης της ονομασίας προέλευσης ή της γεωγραφικής ένδειξης σε ένα κράτος μέλος ή στην Επιτροπή, προτιμώμενης της ημερομηνίας που προηγείται των άλλων, όσον αφορά τις άλλες ονομασίες προέλευσης και τις γεωγραφικές ενδείξεις που καταχωρίζονται σύμφωνα με τον παρόντα κανονισμό.

Τροπολογία 54

Άρθρο 15, παράγραφος 3

3. Σε περίπτωση παραπομπής στην παρούσα παράγραφο, εφαρμόζονται τα άρθρα 4 και 7 της απόφασης 1999/468/ΕΚ.

Η περίοδος που προβλέπεται στο άρθρο 4 παράγραφος 3 της απόφασης 1999/468/ΕΚ ορίζεται σε τρεις μήνες.

Τροπολογία 38

Παράρτημα Ι, περιπτώσεις 6α έως 6στ (νέες)

- όξος από οίνο,

- όξος από σταφίδες Κορίνθου,

- οίνος από βατόμουρα ή ποτά από βατόμουρα που έχουν υποστεί ζύμωση, καθώς και μηλίτης οίνος και απίτης.

- άλας, παραδοσιακό άλας και επεξεργασμένο θαλάσσιο άλας ("fleur de sel").

- μπαχαρικά,

- μείγμα αρωματικών φυτών.

Τροπολογία 39

Παράρτημα II, έβδομη περίπτωση

— λυγαριά·

— λυγαριά και προϊόντα λυγαριάς·

[1] Δεν έχει δημοσιευθεί ακόμη στην Επίσημη Εφημερίδα.

[2] ΕΕ L 208 της 24.7.1992, σ. 1.

[3] ΕΕ L 11 της 14.1.1994, σ. 1.

--------------------------------------------------